
Navn og eierforhold

Barnehagens navn er Hundremeterskogen Barnehage, Nøtterøy DA. Barnehagen drives som et ansvarlig selskap med delt ansvar, det er to eiere: 

Tone Vestby Hagen: 50 % deltaker, daglig leder.

Geir Hagen: 50 % deltaker. 
Formål

Formål er iht. Lov om barnehage §1:

«Barnehagen skal i samarbeid og forståelse med hjemmet ivareta barnas behov for

omsorg og lek, og fremme læring og danning som grunnlag for allsidig utvikling.

Barnehagen skal bygge på grunnleggende verdier i kristen og humanistisk arv og

tradisjon, slik som respekt for menneskeverdet og naturen, på åndsfrihet,

nestekjærlighet, tilgivelse, likeverd og solidaritet, verdier som kommer til uttrykk i

ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare

på seg selv, hverandre og naturen. Barna skal utvikle grunnleggende kunnskaper

og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens

egenverdi. Den skal bidra til trivsel og glede i lek og læring, og være et utfordrende

og trygt sted for fellesskap og vennskap. Barnehagen skal fremme demokrati og

likestilling og motarbeide alle former for diskriminering».

Barnehagen drives i samsvar med:

• Lov om barnehage, og til enhver tid gjeldende forskrifter og retningslinjer

utarbeidet av Kunnskapsdepartementet

• Rammeplan for barnehager

• Årsplan for barnehagen

• Lov om internkontroll og barnehagens egne

sikkerhets/internkontrollrutiner

• Forskrift om miljørettet helsevern i barnehager og skoler

• Vedtak gjort av eiere. 
Åpningstid

Barnehagens åpningstid er kl. 07:15 – 16:30, mandag – fredag. Alle barn skal være hentet og ute av barnehagen innen kl.16:30. Dersom barnehagens åpningstid ikke overholdes kan det medføre tap av plass
Barnehagen er stengt i romjulen, mellom palmesøndag og skjærtorsdag, og 4 uker i juli. 

Foruten dette har barnehagen også stengt 5 kurs- og planleggingsdager pr. år.

                                                                                                                                      Opptak av barn

1) Opptaksmyndighet: 

Styrer foretar opptak av barn i barnehagen. Opptak skjer i tråd med Lov om barnehager § 17 med tilhørende forskrift. Barnehagen følger samordnet opptak i kommunen. Kommunens klageorgan er klageinstans dersom foresatte ønsker å klage på tildeling av barnehageplass eller mangelen på dette. 

2) Opptaksperiode, oppsigelse og heving: 

Opptak av barn skjer hele året, men hovedsakelig ved samordnet opptaksprosess. Styrer kan tilby barnehageplass etter kapasitet utenom samordnet opptaksprosess. Beslutningen om opptak av barn i barnehagen og tildeling av ledige plasser foretas av barnehagen etter skriftlig søknad. 

I vår barnehage har vi kun tilbud om 100% plass for alle barn. Barn som tas opp i barnehagen har plass frem til skolepliktig alder, til evt. plassen sies opp eller så lenge barnehagen er i drift. 

Gjensidig oppsigelsestid på barnehageplassen er en – 1 - måned fra den dagen oppsigelsen kommer frem til mottaker. Oppsigelse skal skje skriftlig. 

Oppsigelse fra foresattes side i tidsrommet 1. - 31. mai løper ut juli måned. Dersom barnehagen får inn nytt barn i oppsigelsesperioden, skal betalingsplikten i oppsigelsestiden reduseres forholdsmessig. 

Oppsigelse fra barnehagens side krever saklig grunn og skal skje skriftlig. 

3) Opptakskrets: 

Opptakskretsen er barn bosatt i Færder kommune. Hvis barnehagen ikke får fylt opp barnehageplassene etter bestemmelsen over, vil det vurderes å ta inn barn utenom opptakskretsen. 

4) Opptakskriterier: 

Følgende kriterier i prioritert rekkefølge gjelder innenfor opptakskretsen:
 a. I henhold til Lov om barnehager §18; Barn med nedsatt funksjonsevne og barn som det er fattet vedtak om etter lov om barneverntjenester §5-1 første ledd bokstav a-d, §3- 1 og §3-4 første ledd bokstav. Det skal foretas en sakkyndig vurdering for å vurdere om barnet har nedsatt funksjonsevne. 
b. Søsken av barn som har plass i barnehagen. 
c. Barn som sokner til skolekretsen Labakken og Teie skole. 
d. Styrer skal ved opptak av barn søke å få en balansert kjønns- og alderssammensetning i barnegruppen. Med balansert kjønnssammensetning menes her tilnærmet like mange gutter som jenter innenfor hver aldersgruppe og gruppe. 
e. Søsken av barn som hadde plass i barnehagen foregående barnehageår og sokner til skolekrets i området.
Mislighold

Dersom foresatte som har barn i barnehagen, bryter eller unnlater å følge barnehagens vedtekter, retningslinjer og bestemmelser, kan eierstyre beslutte at barnet mister plassen. Det samme gjelder ved uregelmessig eller uteblitt betaling over 3 måneder. Før oppsigelse på grunn av betalingsmislighold, skal barnehagen skriftlig varsle foresatte om konsekvensen av mislighold, samt gi en frist på 14 dager til å rette opp forholdet. 

Dersom barnet blir hentet etter barnehagens ordinære åpningstid gjentatte ganger, kan eier beslutte at barnet mister plassen. Skriftlig advarsel skal da være gitt på forhånd. Gjentatte mislighold vil kunne utgjøre et vesentlig mislighold. Ved vesentlig mislighold kan barnehageplassen sies opp med øyeblikkelig virkning

Forsikring og Ansvar

Barna er ulykkesforsikret hele døgnet, også utenom barnehagens åpningstid. Ta kontakt med barnehagen for informasjon om forsikringsvilkår. Barnehagens innboforsikring dekker kun forsikringstakers eiendeler. Barnehagen er derfor ikke ansvarlig for medbrakte eiendeler ved eventuell skade/brann/tyveri.
Foreldremedvirkning

Foreldrerådet

Foreldreråd og Samarbeidsutvalg Foreldrerådet består av foreldre/foresatte til alle barna i barnehagen. Foreldrerådet skal fremme fellesinteressene til foreldrene og bidra til at samarbeidet mellom barnehagen og foreldregruppen skaper et godt barnehagemiljø. Barnehagen har et lovpålagt samarbeidsutvalg (SU) som består av like mange representanter fra de ansatte i barnehagen og foreldrene. Nye foreldrerepresentanter velges inn i samarbeidsutvalget årlig ifm. foreldremøte før oppstart av nytt barnehageår eller senest ved første foreldrerådsmøte på høsten. Det sitter to representanter som innehar verv i minst to barnehageår. Sittende SU-rep. sitter lenger enn 2 år dersom foreldrerådet foretar gjenvalg. 

SU skal være et rådgivende, kontaktskapende og samordnende organ. Utvalget skal arbeide for å fremme samarbeidet mellom barnehagen og hjemmene. SU skal fastsette årsplan. Foreldrerådet skal fremme alles interesser og bidra til at samarbeidet mellom barnehagen og foreldregruppen skaper et godt miljø. 
Dugnader

Barnehagen arrangerer 1 dugnad a 2-3 timer på våren. Foreldrene oppfordres til å delta på denne dugnaden hvor vi utfører lettere vedlikeholdsarbeid i tillegg til at det vil fungere som en hyggelig, sosial arena hvor foreldre og personale kan bli bedre kjent.

Arealutnyttelse

I barnehagen er arealutnyttelsen pr. barn 4 m2 for de barna som er over 3 år og 5,3m² for barna under 3år. Barnehagen har et totalt boligareal på 128m² + lekestue med strøm på 10m². 

Leke- og oppholdsarealet vil utgjøre 105,5 m². 
Betaling 
Forfall er den 1. i hver måned, gjeldene for inneværende måned. Det betales for 11 måneder pr barnehageår (01.08-31.07). Juli er betalingsfri måned. Betalingen skal skje via avtalegiro. Hundremeterskogen barnehage følger Lov om barnehager med «Forskrift om foreldrebetaling i barnehagen» i henhold til føringer for makspris og moderasjonsordninger. For informasjon om gjeldende ordning med redusert foreldrebetaling og gratis kjernetid – se den enkelte kommunes hjemmeside. Kostpenger kommer i tillegg til ordinær foreldrebetaling. Se barnehagens hjemmesider for oppdaterte priser. 
Måltider 

Barn som skal spise frokost i barnehagen, har med seg dette hjemmefra. Barnehagen oppfordrer til å sende med praktisk og næringsrik mat. Kostpengene foreldrene betaler dekker melk, frukt, brød, pålegg, knekkebrød hver virkedag 2 ganger om dagen, og grøt/varmmåltid minst én gang i uken. Barnehagen har fokus på sunt og balansert kosthold. 

Klær 

Klær og fottøy må være merket med navn. Barna må alltid ha med ekstra skift, samt yttertøy tilpasset vær og årstid. Barna må ha med lette sko eller tøfler til innebruk.

Sykdom 

Alle foreldre skal levere:” Erklæring om barnets helse” før oppstart i barnehagen, jfr. § 50 om helsekontroll. Barn som har vært syke om natten (f.eks. oppkast, diaré, feber eller symptomer på annen sykdom) skal holdes hjemme påfølgende dag. Oppdatert info på folkehelseinstituttets nettsider fhi.no eller helsedirektoratet.no. Ved barnesykdommer eller tegn til andre smittsomme sykdommer må barnet holdes hjemme, og barnehagen varsles om sykdommen. Spesielt viktig er «48-timers regelen» som er tidsrommet man er smittsom etter siste symptom for norovirus (omgangssyke). Dersom barn blir syke i løpet av dagen, må foreldrene hente dem. Ved fravær må det meldes fra til barnehagen så fort som mulig, gjerne med årsak til fraværet for vår statistikk og smittevern for andre.

Internkontroll 

Barnehagen har internkontroll for å sikre at kravene i Lov om barnehager §9 med forskrift følges. Barnehagen benytter PBL Mentor som internkontrollsystem.

Politiattest 

Alle ansatte må fremlegge politiattest før tiltredelse av stillingen, jfr. Lov om barnehager §30.
Taushetsplikt 

I følge § 44 i Lov om barnehager har alle som arbeider i barnehagen taushetsplikt. Eierne har også taushetsplikt.

Psykososialt barnehagemiljø 

§ 41-43 i Lov om barnehager omhandler barnas psykososiale barnehagemiljø og presiserer at det er nulltoleranse for mobbing, utestengning, trakassering, diskriminering og andre krenkelser. Loven pålegger alle ansatte en plikt til å arbeide forebyggende med barnas barnehagemiljø, samt aktivitetsplikt dersom barn ikke har et trygt og godt barnehagemiljø. 

§ 43 utløser en skjerpet aktivitetsplikt dersom en som arbeider i barnehagen krenker et barn.

Opplysningsplikt 

I følge § 45-46 i Lov om barnehager har alle som arbeider i barnehagen opplysningsplikt til barnevernstjenesten, sosialtjenesten og den kommunale helse og omsorgstjenesten. § 46 pålegger enhver som utfører tjeneste eller arbeid etter denne loven å være oppmerksom på forhold som kan føre til tiltak fra barnevernstjenesten uten ugrunnet opphold. Enhver som utfører tjeneste eller arbeider etter denne loven, plikter også å gi opplysninger etter pålegg i samsvar med barnevernloven §13-4.

Endringer av vedtekter 

Eier kan endre retningslinjer for driften av barnehagen etter at endringsforslaget er forelagt samarbeidsutvalget til uttalelse. Disse vedtektene er revidert med innspill fra SU mai 2026. 

